stanford-oval/wikipedia huggingface dataset:
אביב רשף
ביוגרפיה

רשף הוא בנו של שמואל רשף שהיה קצין תותחנים ראשי. בגיל 17 היה אלוף ישראל ברכיבה על אופני כביש. בוגר תואר ראשון בכלכלה ובלוגיסטיקה מאוניברסיטת בר-אילן. נשוי לצילה ואב לשלושה.
עם גיוסו לצה"ל בשנת 1988 התנדב לצנחנים והתקבל לפלוגת העורב החטיבתית. עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שובץ בחטיבת הנח"ל כמפקד מחלקה, וכמפקד פלוגה. לאחר מכן שימש כמפקד פלוגה וסגן מפקד גדוד בבה"ד 1. ב-1997 מונה רשף למפקד פלחה"ן נח"ל, והוביל אותה בלחימה בדרום לבנון. לאחר לימודים בפו"ם, מונה לקצין אג"ם חטיבת הנח"ל ושימש בתפקיד עד סוף מבצע חומת מגן. לאחר המבצע הועלה רשף לדרגת סא"ל ומונה למפקד גדוד 932 (גרניט) בין השנים 2002–2004, והוביל אותו בלחימה כנגד הטרור הפלסטיני באינתיפאדה השנייה.
בהמשך שימש כקצין אג"ם אוגדת עזה בשנים 2004–2006, ולאחר לימודים, מונה ב-2007 לסגן מפקד חטיבת הנח"ל. ב-2008 הועלה לדרגת אל"ם ומונה למפקד חטיבת בנימין עד שנת 2010. בעקבות פרשת הירי בנעלין ספג רשף הערה משמעתית בתיקו האישי מאלוף פיקוד המרכז, גדי שמני. שימש קצין קישור לפיקוד האימונים וההדרכה של צבא ארצות הברית (TRADOC) ועוטר במדליית השירות הראוי לשבח. לאחר לימודים, מונה ב-2012 לסגן מפקד עוצבת אדום.
אביב סיים בשנת 2015 את הקריירה הצבאית שלו בת 26 שנות שירות ושימש לאחר מכן כיועץ מיוחד למשרד הביטחון באגף לייצוא ביטחוני (סיב"ט) בתחום פרויקט ייחודי באו״ם. אביב שימש כיועץ מיוחד לראש חטיבת כוחות השלום של האו״ם והוביל פרויקטים בתחום ה HLS במגזר הפרטי והבין מדינתי.
בשנת 2016 היה ממקימי קבוצת A.R Factor העוסקת בשלושה תחומי עניין מרכזיים - הובלה וביצוע מיזמים ופרויקטים בסיוע האו״ם והבנק העולמי, ליווי חברות בכתיבת מענה למכרזי או״ם והבנק העולמי. הובלת פרויקטים מורכבים במרחב הבינלאומי במגזר הפרטי והממלכתי וניהול חוות קנאביס בארץ ובעולם.
רשף הוא בוגר תואר ראשון בכלכלה מאוניברסיטת בר-אילן ותואר שני במסלול מנהלים בתחום מדיניות ציבורית מטעם אוניברסיטת ת״א.
הערות שוליים

↑  דורון נחום, צווי מניעה לפעילי השמאל שהפגינו נגד אל"מ אביב רשף, באתר nana10‏, 6 באוגוסט 2008.
↑  אמיר בוחבוט, צרוב בזיכרון, באתר nrg‏, 12 בספטמבר 2005.
↑  חגי הוברמן, מח"ט בנימין: מתכוננים להיפוך הקערה, "עיתון ארץ בנימין", גיליון 357, ‏ אפריל-מאי 2010.
↑  חנן גרינברג, בעקבות תיעוד הירי בנעלין: המג"ד יועבר מתפקידו, באתר ynet, 6 באוגוסט 2008.
↑  אמיר בוחבוט, פרשת נעלין: הערה משמעתית לאל"מ רשף, באתר nrg‏, 31 ביולי 2008.
↑  TRADOC commanding general leads delegation to Israel for Future Battlefield Conference XXI
↑  יואב זיתון, פצוע קשה מעופרת יצוקה ימונה למח"ט החרמון, באתר ynet, 8 בנובמבר 2011.
When I Get Home

When I Get Home (בעברית: כשאגיע הביתה) הוא אלבום האולפן הרביעי של הזמרת-יוצרת האמריקאית סולאנג' נואלס. האלבום יצא לאור ב-1 במרץ 2019 על ידי חברת התקליטים קולומביה רקורדס.
האלבום הגיע למקום השביעי במצעד הבילבורד 200.
רשימת רצועות

| When I Get Home> מס' | When I Get Home> שם | When I Get Home> משך | When I Get Home>  | When I Get Home>  | When I Get Home>  | When I Get Home>  | When I Get Home>  | When I Get Home>  | When I Get Home>  |
| --- | --- | --- | --- | --- | --- | --- | --- | --- | --- |
| 1. | Things I Imagined  | 1:56 |  |  |  |  |  |  |  |
| 2. | S McGregor (interlude)   | 0:16 |  |  |  |  |  |  |  |
| 3. | Down with the Clique  | 3:42 |  |  |  |  |  |  |  |
| 4. | Way to the Show  | 2:55 |  |  |  |  |  |  |  |
| 5. | Can I Hold the Mic (interlude)   | 0:22 |  |  |  |  |  |  |  |
| 6. | Stay Flo  | 2:56 |  |  |  |  |  |  |  |
| 7. | Dreams  | 2:28 |  |  |  |  |  |  |  |
| 8. | Nothing Without Intention (interlude)   | 0:24 |  |  |  |  |  |  |  |
| 9. | Almeda  | 3:56 |  |  |  |  |  |  |  |
| 10. | Time (Is)  | 3:40 |  |  |  |  |  |  |  |
| 11. | My Skin My Logo  | 2:56 |  |  |  |  |  |  |  |
| 12. | We Deal with the Freak'n (interlude)   | 0:32 |  |  |  |  |  |  |  |
| 13. | Jerrod  | 3:02 |  |  |  |  |  |  |  |
| 14. | Binz  | 1:51 |  |  |  |  |  |  |  |
| 15. | Beltway  | 1:41 |  |  |  |  |  |  |  |
| 16. | Exit Scott (interlude)   | 1:01 |  |  |  |  |  |  |  |
| 17. | Sound of Rain  | 3:06 |  |  |  |  |  |  |  |
| 18. | !Not Screwed (interlude)   | 0:22 |  |  |  |  |  |  |  |
| 19. | I'm a Witness  | 1:52 |  |  |  |  |  |  |  |
| משך כולל: | משך כולל: | 39:01 |  |  |  |  |  |  |  |
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 17 |
|  אירלנד | מצעד האלבומים האירי | 44 |
|  ארצות הברית | בילבורד 200 | 7 |
|  דנמרק | היטליסטן | 21 |
|  הולנד | מצעד 100 האלבומים ההולנדיים | 19 |
|  הממלכה המאוחדת | מצעד האלבומים הבריטי | 18 |
|  ולוניה | אולטראטופ 40 | 165 |
|  ליטא | AGATA | 26 |
|  ניו זילנד | המצעד הניו זילנדי הרשמי | 26 |
|  פלנדריה | אולטראטופ 50 | 18 |
|  צרפת | SNEP | 84 |
|  קנדה | מצעד האלבומים הקנדי | 16 |
|  שוודיה | סוורייטופליסטן | 46 |
|  שווייץ | המצעד השווייצרי | 27 |
הערות שוליים

↑  סולאנג' נואלס, דוו היינס, מטרו בומין, פארל ויליאמס, פנדה בר
1 2  When I Get Home, Discogs (באנגלית)
↑  Hozier Debuts at No. 1 on Billboard 200 Albums Chart With â€˜Wasteland, Baby!â€™, Billboard, ‏2019-03-10
| --- | --- |
בקרת זהויות :  MusicBrainz release group: 3ec17787-1d35-4d05-ac06-5294c99a8d4e
אבו כישכ

ערך זה עוסק ביישוב לשעבר. אם התכוונתם לשבט בדואי, ראו .
| --- | --- |

יוסף ספיר, ראש עיריית פתח-תקווה בעת ביקור תנחומים אצל המוכתאר של שבט אבו כישכ, 1942
 טריטוריה:  ארץ ישראל ארץ ישראל
 מחוז:  לוד
 נפה:  נפת יפו
 שפה רשמית:  ערבית
 שטח:  18,470 דונם עות'מאני (1945)
 סיבת נטישה:  מלחמת העצמאות
 תאריך נטישה:  30 במרץ 1948
 יישובים יורשים:  רמת השרון, הוד השרון
 דת:  מוסלמים
 אוכלוסייה:  ‏
  ‑ ביישוב לשעבר:  1,900 (1945)
 קואורדינטות:  32°08′11″N 34°51′55″E﻿ / ﻿32.13631389°N 34.86533611°E﻿ / 32.13631389; 34.86533611 
 אזור זמן:  UTC +2
 http://www.palestineremembered.com/Jaffa/Abu-Kishk/index.html
  מפת מיקום  מפה מפורטת   (למפת גוש דן מוגדלת) אבו כישכ(למפת גוש דן רגילה) אבו כישכ(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אבו כישכ(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אבו כישכ  he tabBackground:;tabBorder:#aaa;defaultTab:0;
מבנה בית הספר של שבט אבו כישכ, שמעולם לא היה בשימוש
אַבּוּ כִּשְׁכּ (בערבית: أبو كشك) היה כפר בדואי-ערבי גדול בשרון הדרומי, כשני קילומטרים מזרחית לרמת השרון. בשלבים הראשונים של מלחמת העצמאות נטשו תושבי הכפר את בתיהם.
לקריאה נוספת

רועי מרום,"ההתיישבות הערבית המחודשת באזור רעננה", בתוך: יצחק שטייגמן, משממה למושבה פורחת – רעננה – דגם להתיישבות פרטית בארץ ישראל (1981-1922), ירושלים, הוצאת יד יצחק בן-צבי, 2017, עמ' 436–442
נגה קדמן, בצדי הדרך ובשולי התודעה, ספרי נובמבר, 2008, עמ' 146
הערות שוליים

1 2 3  נתונים מסקר הכפרים 1945 בארץ ישראל (באנגלית: Village statistics 1945), שנערכו מחדש בספר, Hadawi, Village statistics 1945, Classification of Land and Area Ownership in Palestine, Beirut, 1970, ומן הספר נסרקו לאתר PalestineRemembered.com
1 2  בני מוריס, לידתה של בעיית הפליטים הפלסטינים 1947–1949, עמ' 81.
↑  רועי מרום, מלבס: הכפר ותושביו לפני הקמת פתח-תקוה, קתדרה 176, 2020, עמ' 58
↑  רועי מרום, מלבס, עמ' 61
↑  הטלת הענש על הכפרים, דואר היום, 28 בנובמבר 1921
↑  המקורות חלוקים לגבי פרטי המקרה. בשלמה אנגל, 40 שנה לתחיית השרון, דבר, 23 ביוני 1965 כתוב שהקרקעות נקנו על ידי חנקין במכירה פומבית. בגמר קנית אדמת אבו קישק, דבר, 19 בדצמבר 1927 כתוב שחנקין רכש את הקרקעות מידי קבוצת החסידים
↑  יריות ליד פתח-תקוה, דבר, 10 בספטמבר 1936 
 הכנופיות "עובדות", דבר, 27 בספטמבר 1936
↑  נבלה של "לוחמי החרות", דבר, 27 בספטמבר 1936
↑  פרשת הרצח בגן הוואי
↑  בן פזי, שמריהו, הכנופיות הפליליות הערביות במלחמה הבין-קהילתית 1947–1948, בתוך תש"ח ואילך – מחקרים של האסכולה הירושלמית על מלחמה, צבא וחברה, בעריכת אלון קדיש, 2015
↑  יואב קרני וושינגטון, ברחוב אבו קישק, פינת כיכר העצמאות, אתר גלובס, 3 ביוני 2002
| --- | --- |
בקרת זהויות :  NLI: 987007465690805171
אגם אלם

| --- | --- |

 מידע כללי
 סוג:  אגם
 מידות
 שטח:  0.85 קילומטר רבוע
 אורך:  2.3 קילומטר
 רוחב ממוצע:  0.7 ק"מ 
 מידע נוסף
 מקור לנהר:  אלם 
 מדינות באגן הניקוז:  אוסטריה 
 קואורדינטות:  47°45′14″N 13°57′28″E﻿ / ﻿47.753888888889°N 13.957777777778°E﻿ / 47.753888888889; 13.957777777778
  (למפת אוסטריה מוגדלת) וינה זלצבורג גראץ אינסברוק לינץ קלגנפורט שווייץ לכ. גרמניה צ'כיה סלוב. איטליה סלובניה הונגריהאגם אלם(למפת אוסטריה רגילה) וינה זלצבורג גראץ אינסברוק לינץ קלגנפורט שווייץ ל גרמניה צ'כיה ס. איטליה סלובניה הונ.אגם אלם(למפת אוסטריה עילית רגילה) לינץ ולס שטייר בראונאו באד אישל גמונדן גרמניה צ'כיה אוסטריה תחתית  שטיריה זלצבורגאגם אלם(למפת אוסטריה עילית מוגדלת) לינץ ולס שטייר בראונאו באד אישל גמונדן גרמניה צ'כיה אוסטריה תחתית  שטיריה זלצבורגאגם אלם
 
אגם אלם (בבווארית: Almsee) הוא אגם השוכן בזאלצקמרגוט אשר במדינת אוסטריה עילית באוסטריה. האגם נמצא בעמק אמטל, 11 קילומטרים דרומית לעיירה גרינאו שבאלמטל. האגם שוכן בחלק הצפוני של רכס הרי טוטס גבירגה ורוחבו כ־2.3 קילומטרים על 700 מטר.
האגם מתנקז דרך נהר האלם. מאז 1965, האזור מסביב לאגם מוכרז כשמורת טבע. קונרד לורנץ ערך תצפיות חשובות על המין אווז אפור באגם.
הערות שוליים

↑  "Seeprofil Almsee" (בגרמנית)
1 2  Almsee הלקסיקון האוסטרי
| --- | --- |
בקרת זהויות :  VIAF: 238767390   WorldCat (עם VIAF): 238767390 
ערך זה הוא קצרמרבנושא אוסטריה ובנושא גופי מים. אתם מוזמנים לתרום לוויקיפדיה ו.
Vim

| --- | --- |


תמונת מסך מתוך התוכנה
 מפתח:  בראם מולינאר 
 מחזור חיים:  2 בנובמבר 1991 – הווה (33 שנים) 
 גרסה אחרונה:  9.1.0 (2 בינואר 2024) 
 מערכת הפעלה:  גנו/לינוקס, Microsoft Windows, אנדרואיד, macOS, מערכת הפעלה מסדרת BSD, iOS 
 נכתבה בשפות:  C, Vimscript 
 סוג רישיון:  תוכנה חופשית
 קוד מקור:  https://github.com/vim/vim 
 קטגוריה:  עורך טקסט
 vim.org
 
Vim עורך קובצי פייתון, C++ ו-HTML כולל עברית
הדגמה של עריכה בעברית באמצעות vim
Vim (קיצור של Vi IMproved) היא תוכנת עריכת טקסט חופשית, המהווה הרחבה של העורך vi של Unix.‏ Vim יצאה לאור במקור על ידי המפתח הראשי שלה בראם מולינאר בשנה 1991 למערכת אמיגה אבל מאז היא הוסבה למערכות הפעלה רבות אחרות, ובכללן רוב מערכות Unix, גרסאות שונות של מערכת חלונות מבית מיקרוסופט, ומערכות Mac OS.
Vim היא אחת משתי תוכנות עריכת הטקסט הפופולריות ביותר בקרב מתכנתים במערכות יוניקס ולינוקס, לצד Emacs. קיימות גרסאות של Vim לרוב מערכות ההפעלה המודרניות. בניגוד לעורכים אחרים, ב-vi וב-Vim מצבים שונים של עריכה, פקודות לחיצה, ושורת פקודה, בדומה ל-Ed. אוסף הפעולות ניתן להרחבה באמצעות כתיבת תסריטים וקובצי צביעה לשפות תכנות שונות.
ב-Vim קיימת תמיכה ביוניקוד, ולכן Vim תומכת בעברית.
היסטוריה

בראם מולינאר החל את הפיתוח של Vim תוך התבססות על STEVIE ‏ (ST Editor for VI Enthusiasts) ב-1988.
בראם שם לב שהרבה פקודות Vi היו חסרות בSTEVIE ולכן בגרסה הראשונה של Vim הוא העניק דגש על תאימות לVi. כמו כן בראם הוסיף לגרסה הראשונה של Vi עוד פיצ'רים כגון תמיכה בUndo יותר מפעם אחת אחורה, ותמיכה בQuickfix שמאפשרת הצגה של רשימה מסודרת לבעיות ההידור.
בגרסה הראשונה של Vim ב-1991 השם "Vim" היה קיצור של "Vi IMitation", אבל ב-1993 משמעות השם "Vim" שונה ל"Vi IMproved" .
תמיכה בעברית

Vim לא תומך ב-BiDi (אלגוריתם דו-כיווניות). כאשר עורכים מסמך בעברית לוגית, ניתן לבחור את הכיוון בו הוא מוצג בהתאם לחלק ממנו שעורכים. ניתן גם להציג את אותו מסמך בחלקים שונים של המסך בכיוונים שונים, לדוגמה כשעורכים מסמך html בעברית, כשפקודות ה־html באלפבית הלטיני, או כל קוד אחר המכיל טקסט עברי משולב בו. כאשר עורכים עברית ויזואלית, ניתן להיכנס למצב של הקלדת טקסט בסדר הפוך, ואין צורך להפוך את המסמך.
קידוד העברית יכול להיות בכל אחד מסטנדרטים של unicode או במספר סטנדרטים אחרים, כגון iso-8859-8, יש גם אופציה לקבוע איפה נמצאת האות אל"ף לשם התאמה לקידוד מיוחד.
למרות חוסר התמיכה ב-BiDi, הרבה ממשתמשי vim הכותבים בשׂפות ימין לשׂמאל, מעדיפים דווקא את סגנון העריכה הזה, ואין כרגע דרישה חזקה לממש BiDi לתוך vim.
ניתן לראות בתמונה את מצב העריכה גם בעברית.
תמיכה בעברית > פקודות הקשורות לעברית

set rightleft:
הופכת את המסך משׂמאל לימין. קיצור: rl
set norightleft:
מחזיר לתצוגה רגילה. norl
set keymap=hebrew:
ממפה מקלדת לעברית, על פי קובץ הניתן לעריכת המיפוי.
במצב זה, לחיצה על ctrl-6 עוברת בין מפת השׂפה, למיפוי הרגיל. מפת השׂפה הפנימית דרושה, בניגוד לשימוש במפה של סביבת העבודה, משום שרישום פקודות העריכה הוא עדיין באלפבית הלטיני.
set encoding=utf8:
משנה קידוד
ctrl-ws
משכפל את תצוגת המסך לחלון עריכה נוסף, בדרך כלל רצוי לערוך עברית בשני חלונות של אותו קובץ, כאשר אחד מהעותקים מוצג הפוך.
ctrl-wv
אותו דבר, רק חוצה את המסך אנכית במקום אופקית.
הערות שוליים

↑  Where Vim Came From, twobithistory.org
| פקודות בסביבת Unix ובמערכות הפעלה דמויות יוניקס |
| --- | --- | --- |
| מערכת קבצים |  bzip • cat • cd • chmod • chown • chgrp • cksum • cmp • cp • dd • du • df • file • fsck • gzip • ln • ls • mkdir • mount • mv • pwd • rm • rmdir • tar • tee •  tree • touch • type • umask • zip  |  |
| תהליכים |  at • chroot • cron • htop • kill • killall • nice • pgrep • pkill • ps • pstree • time • top  |  |
| סביבת משתמש |  dig • env • exit • finger • passwd • su • sudo • uptime • talk • uname • w • wall • who • whoami  |  |
| עיבוד טקסט |  awk • basename • cut • diff • ed • ex • head • less • more • paste • sed • sort • strings • tail • tr • Uniq • vi • vim • wc • xargs  |  |
| מעטפת |  alias • echo • expr • printf • sleep • test • wait  |  |
| רשת |  ifconfig • inetd • ip • netcat • netstat • nload • nmap • nslookup • ping • rlogin • route • ssh • traceroute  |  |
| חיפוש |  find • grep • locate  |  |
| שונות |  man • bc • cal • date • parted • seq  |  |
| --- | --- |
בקרת זהויות :  GND: 4847632-8  NKC: ph327605
אגודת פאראדיי

| --- | --- |
 תחום:  השכלה גבוהה 
 מדינה:  הממלכה המאוחדת 
 תקופת הפעילות:  1903–1980 (כ־77 שנים) 
 
אגודת פאראדיי (באנגלית: The Faraday Society) הייתה אגודה מדעית בממלכה המאוחדת לחקר כימיה פיזיקלית, שנוסדה בשנת 1903 ושמה ניתן לכבודו של הכימאי מייקל פאראדיי. בשנת 1980, האגודה התמזגה עם ארגונים דומים, ביניהם האגודה הכימית, המכון המלכותי לכימיה והאגודה לכימיה אנליטית והקימו את החברה המלכותית לכימיה שהיא אגודה מדעית וגם אגודה מקצועית. באותה תקופה הפכה מחלקת פאראדיי לאחת מתשע מחלקות במסגרת האגודה המלכותית לכימיה.
אגודת פאראדיי פרסמה בשנים 1905–1971, את כתב העת Faraday Transactions (אנ'), עד שהחברה המלכותית לכימיה השתלטה על הפרסום.
לאחר ההתמזגות חלק מהפעילויות שאורגנו על ידי אגודת פאראדיי הפכו לחלק מהעבודה שביצעה מחלקת פאראדיי, דהיינו הדיונים בפרדיי וסדרת כנסים בין־לאומיים עם יותר מ־100 שנות היסטוריה. עבודות המחקר מופצות לכל המשתתפים לפני הכנס, ורוב הכנס מוקדשת לדיון בעבודות מאשר למחבר המציג את המאמר. עבודות המחקר והדיונים מתמקדים בתחומים המתפתחים במהירות בכימיה פיזיקלית והם מתפרסמים בכתב העת Faraday Discussions.
נשיאים

ג'וזף סוואן: 1903–1904
ויליאם תומסון: 1905–1907
ויליאם הנרי פרקין: 1907
אוליבר לודג': 1908–1909
ג'יימס סווינבורן: 1909–1911
ריצ'רד גלזברוק: 1911–1913
רוברט הדפילד: 1913–1920
אלפרד פורטר: 1920–1922
רוברט רוברטסון: 1922–1924
פרדריק ג'ורג' דונאן: 1924–1926
ססיל הנרי דש: 1926–1928
מרטין לורי: 1928–1930
רוברט מונד: 1930–1932
נוויל סידגוויק: 1932–1934
ויליאם רינטול: 1934–1936
מוריס טרוורס: 1936–1938
אריק רידאל: 1938–1945
ויליאם אדוארד גארנר: 1945–1947
ארתור ג'ון אלמנד: 1947–1948
ג'ון לנארד-ג'ונס: 1948–1950
צ'ארלס גודוויב: 1950–1952
יו סטוט טיילור: 1952–1953
רונלד ג'ורג' רייפורד נוריש: 1953–1955
רונלד בל: 1956–1957
הארי מלוויל: 1958
אדגר ויליאם סטייסי: 1959
הארי מלוויל: 1960
סיריל נורמן הינשלווד: 1961–1962
אלפרד אובבלהודה: 1963–1964
פרדריק דיינטון: 1965–1966
ססיל באון: 1967–1968
ג'פרי ג'י: 1969–1970
ג'ק לינט: 1971–1972
הערות שוליים

↑  Sutton, Leslie; Davis, Mansell (1996). The history of the Faraday Society. The Royal Society of Chemistry. ISBN 0-85404-863-4.
↑  Whiffen, David Hardy (1991). The Royal Society of Chemistry : the first 150 years. London: The Society.
↑  Royal Society of Chemistry/ Journals, books & databases/Our journals/ Faraday Discussions, rsc.org.
| --- | --- |
בקרת זהויות :  NLI: 987007445651905171  BnF: cb37572848b (data)  ISNI: 0000 0001 2353 8581  LCCN: n79032063  SUDOC: 035477970  VIAF: 157653528   WorldCat (עם VIAF): 157653528
אביב שיר-און

אביב אהרון שיר-און (נולד ב-31 באוקטובר 1952, תל אביב) הוא דיפלומט ישראלי, שכיהן כשגריר ישראל באוסטריה, שווייץ והולנד.
ביוגרפיה

אביב שיר-און נולד בשנת 1952 לאב ניצול שואה גרמני.
בין השנים 1971–1974 עשה את שירותו הצבאי, ובמלחמת יום הכיפורים לחם כקצין טנקים ברמת הגולן. לאחר שירותו הצבאי, בין השנים 1974–1978, למד יחסים בינלאומיים באוניברסיטה העברית בירושלים.
בשנת 1978 החל שיר-און את שירותו הדיפלומטי. הוא שימש כדיפלומט בוושינגטון די. סי., וכמזכיר מחלקה בשגרירות ישראל בבון שבגרמניה בין השנים 1981–1985.
בין השנים 2003–2006 היה שגריר ישראל בשווייץ ובליכטנשטיין, ולאחר מכן עבד כסגן מנכ"ל משרד החוץ, והיה ממונה במשרד על יבשת אירופה.
באוקטובר 2009, החליף שיר-און את דן אשבל בתור שגריר ישראל באוסטריה. בשנת 2013, סיים את כהונתו כשגריר ישראל באוסטריה. בין השנים 2016 עד לפרישתו לגמלאות בשנת 2019 כיהן כשגריר ישראל בהולנד.
חיים אישיים

שיר-און נשוי ואב לשלושה ילדים.
הערות שוליים

1 2  "הקשר עם הישראלים בהולנד אינו בעדיפות ראשונה – אבל הוא חשוב לנו", באתר Dutchtown, ‏2016-12-09
אגם אנריקיו

| --- | --- |

 מידע כללי
 על שם:  Enriquillo 
 מיקום:  הרפובליקה הדומיניקנית הרפובליקה הדומיניקנית
 סוג:  אגם מלח
 מידות
 שטח:  375 קמ"ר
 גובה:  27 מטר מתחת לפני הים
 אורך:  40.0 קילומטר
 רוחב ממוצע:  12.5 ק"מ 
 עומק מרבי:  52 מטר
 מידע נוסף
 נהר מזין:  יאקה דל סור
 מדינות באגן הניקוז:  הרפובליקה הדומיניקנית 
 ערים:  בוקה דה קאצ'ון
 איים:  קבריטוס
 קואורדינטות:  18°30′N 71°35′W﻿ / ﻿18.500°N 71.583°W﻿ / 18.500; -71.583
  (למפת הרפובליקה הדומיניקנית מוגדלת) סנטו דומינגו לה וגה לה רומנה איגוויי סן קריסטובל סן פרנסיסקו דה מקוריס  סנטיאגו פוארטו פלטה האוקיינוס האטלנטי הים הקריבי האיטיאגם אנריקיו(למפת הרפובליקה הדומיניקנית רגילה) סנטו דומינגו לה וגה לה רומנה איגוויי סן קריסטובל סן פרנסיסקו דה מקוריס  סנטיאגו פוארטו פלטה האוקיינוס האטלנטי הים הקריבי האיטיאגם אנריקיו
 
אגם אנריקיו (בספרדית: Lago Enriquillo) הוא אגם מלח ברפובליקה הדומיניקנית. שטחו 375 קמ"ר, והוא האגם הגדול ביותר באיים הקריביים. בגובה של 27 מטר מתחת לפני הים, הוא גם המקום הנמוך ביותר באיים הקריביים. מאז ראשית המאה ה-21 התרחב שטחו של האגם ובין 2004 ל-2013 הכפיל את שטחו. האגם קרוי על שם אנריקיו, ממנהיגי הטאינו באזור, שמרד בספרדים במאה ה-16.
האגם מצוי בעמק ביקוע שנוצר לפני כמיליון שנים בהעתק העתק אנריקיו-פלאנטן גארדן. אגן הניקוז שלו כולל 10 נחלים. אלה שזורמים מצפון הם נחלים איתנים, ואלה שזורמים מדרום הם נחלים אכזבים. האגם עצמו אינו מתנקז לנחלים אחרים. באגם אי אחד, קבריטוס (Cabritos). בעבר היו בו שני איים נוספים, ברבריטה ואיסליטה, אך הם שקעו ב-2011, בעקבות עליית מפלס האגם.
באגם חיים תנינים אמריקניים ופלמינגואים אמריקניים.
עליית המפלס

בראשית המאה ה-21 החל לעלות מפלס מי האגם, וכתוצאה מכך גדל שטחו באופן משמעותי. בשנת 2004 היה שטחו 164 קמ"ר, ובשנת 2013 כבר היה שטחו למעלה מפי שניים מכך, 375 קמ"ר. הדעות באשר לסיבות לעליית המפלס חלוקות. בין הסיבות האפשריות נמנו גידול בכמות המשקעים, עלייה בסחף הזורם לאגם בשל בירוא יערות ואקלים מתון יותר, שגרם לקצב התאדות איטי יותר של מי האגם.
עליית המפלס הציפה שטחים חקלאיים רבים באזור, וחקלאים רבים איבדו את פרנסתם. גם אם ירדו מי המפלס בעתיד, לא יהיו עוד האדמות ראויות לעיבוד חקלאי, בשל המלחת מי התהום. ההצפות מאיימות גם על העיר בוקה דה קאצ'ון, שכמה מבתיה כבר הוצפו.
אגם איסבל

| --- | --- |

 מידע כללי
 סוג:  אגם 
 מידות
 שטח:  589.6 קילומטר רבוע
 אורך:  45 קילומטר
 רוחב ממוצע:  20 ק"מ 
 מידע נוסף
 נהר מזין:  נהר פולוצ'יק 
 מקור לנהר:  דולצ'ה (נהר בגואטמלה) 
 מדינות באגן הניקוז:  גואטמלה 
 קואורדינטות:  15°30′00″N 89°10′00″W﻿ / ﻿15.5°N 89.166666666667°W﻿ / 15.5; -89.166666666667
  (למפת גואטמלה מוגדלת) גואטמלה סיטי אנטיגואה פלורס קצאלטננגו קובאן טיקאל פקאיה מקסיקו בליז הונדורס אל סלבדור האוקיינוס השקטאגם איסבל (למפת גואטמלה רגילה) גואטמלה סיטי אנטיגואה פלורס קצאלטננגו קובאן טיקאל פקאיה מקסיקו בליז הונדורס אל סלבדור האוקיינוס השקטאגם איסבל 
 
אגם אִיסַבַּל (בספרדית: Lago de Izabal) הוא אגם במחוז איסבל (אנ') שבגואטמלה. זהו האגם הגדול ביותר במדינה.
גאוגרפיה

האגם שוכן בגובה של מטר אחד מעל פני הים. אורכו הוא כ-45 קילומטר ורוחבו כ-20 קילומטר. שטח פניו הוא 589.6 קילומטר רבוע. עומקו המקסימלי הוא 18 מטר.
הנהר הגדול ביותר המתנקז לתוך האגם הוא נהר פולוצ'יק (אנ'). האגם מתנקז לצפון-מזרח דרך אגם אל גולפטה (אנ') הקטן ממנו ודרך נהר דולסה (אנ') אל תוך מפרץ הונדורס שבים הקריבי.
טירת סן פליפה דה לרה (אנ') שוכנת על גדת האגם במוצאו בצפון-מזרח. זוהי טירה קולוניאלית ספרדית שנבנתה בשנת 1652 ושומרה היטב. היא שימשה להגנה על האגם מפני פעולות פיראטים שהגיעו מן הים הקריבי.
על גדות האגם שוכנות מספר קהילות של העם הילידי קקצ'י (אנ') מבני המאיה.
אדריכלות תימנית

| --- | --- |

שער תימן בצנעא
 מדינה:  תימן 
 מידע כללי
 תקופה:  קדם האסלאם והאסלאם
 מבנים עיקריים:  שער תימן
 סגנון האדריכלות הבא:  אדריכלות אסלאמית
 
שער תימן בכניסה אל העיר העתיקה של צנעא, המבטא את האדריכלות התימנית
אדריכלות תימנית הוא שמו של סגנון האדריכלות בתימן מהתקופה הקדם-אסלאמית ועד התקופה האסלאמית כיום. במיוחד בולט בסגנון זה עיצוב המבנים בהם החל האסלאם להתפשט במדינה זו. סגנון אדריכלות זה מאופיין בעיקר בבניית לבני בוץ מעוטרים עם "איורי קיר לבנים" כלפי חוץ המדגישים את קומות המבנה ועם חלון עליון עבור כניסת "אור" ותחתיו חלון תחתון עבור כניסת "אוויר" (דבר המאפיין את רוב ארצות האסלאם) ובנייני מגורים בצורת מגדלים גבוהים ולעיתים אף סלעים גדולים השזורים בין דירות.
יש הטוענים כי הבתים מעל הסלעים הגדולים וגם הבתים הגבוהים היו גורדי השחקים הראשונים בעולם. ניתן לאפיין את האדריכלות התימנית בתור "שמרנית", שכן העם התימני משלב את עברם הפרה-אסלאמי והאסלאמי יחדיו. פילוסופיה זו מודגמת בבניית המסגד של העיר מאריב שנבנה היישר על גבי מקדש ישן.
באדריכלות תימנית מודגשת העובדה המאפיינת בתים שהוקמו בכמה קומות, חלק מן הקומות משמשות בתור מחסן עם מדרגות נשלפות מתוך הקיר. הבתים עשויים מלבני בוץ מעורבבות עם גבס. באזורים בדרום ערב הסעודית ישנם כפרים ואף ערים הקרובים לגבול עם תימן בעלי סגנון אדריכלי הדומה לזה של תימן.
אדנאן טרזיץ'

אדנאן טרזיץ' (בבוסנית: Adnan Terzić; נולד ב-5 באפריל 1960) היה ראש ממשלת בוסניה והרצגובינה בשנים 2002–2007.
טרזיץ', חבר במפלגת הפעולה הדמוקרטית, מונה לתפקיד ראש הממשלה אחרי הבחירות הכלליות שנערכו ב-2002. נציג המיעוט הבוסני מוסלמי.
ב-1986 סיים את לימודי הנדסה אזרחית באוניברסיטת סרייבו, בשנים 1986–1990 כיהן כיועץ למועצת העיר טרבניק. בשנים 1992–1995 שירת בצבא בוסניה והרצגובינה.
כיהן כראש עיריית טרבניק מ-1996 עד 2001.[דרוש מקור] שירת כמושל/סגן מושל קנטון מרכז בוסניה, וכיהן בו-זמנית כנשיא קבוצת מפלגת הפעולה הדמוקרטית בפרלמנט הפדרציה של בוסניה והרצגובינה. ב-2001 מונה לסגן נשיא מפלגת הפעולה הדמוקרטית ובתפקיד זה שימש שמונה שנים. ב-2009 פרש מהמפלגה ושנה מאוחר יותר הצטרף למפלגת האיחוד לעתיד טוב יותר של בוסניה והרצגובינה, שבה הפך גם לסגן נשיאה.
נשוי ואב לבן. גר בטרבניק.
הערות שוליים

↑  ראו: אדנאן טרזיץ', באתר imovinapoliticara.cin.ba (בבוסנית)
ערך זה הוא קצרמרבנושא פוליטיקאים ובנושא בוסניה והרצגובינה. אתם מוזמנים לתרום לוויקיפדיה ו.
אגם אמדאוס

| --- | --- |
תצלום לוויין של אגם אמדאוס (בנובמבר 1994)
תצלום לוויין של אגם אמדאוס (בנובמבר 1994)
 מידע כללי
 מיקום:  אוסטרליה אוסטרליה הטריטוריה הצפונית
 סוג:  אגם מלח
 מידות
 שטח:  1,032 קמ"ר
 גובה:  204 מטר מעל לפני הים
 אורך מרבי:  180 ק"מ
 אורך:  145 קילומטר
 רוחב מרבי:  20 ק"מ
 רוחב ממוצע:  20 ק"מ 
 עומק מרבי:  10 מטר
 מידע נוסף
 מקור לנהר:  פינקי (Finke River)
 מדינות באגן הניקוז:  אוסטרליה 
 ערים:  יולארה
 קואורדינטות:  24°49′00″S 131°00′00″E﻿ / ﻿24.816667°S 131°E﻿ / -24.816667; 131
  (למפת אוסטרליה מוגדלת) בריזבן סידני קנברה מלבורן הובארט אדלייד פרת' דרוויןאגם אמדאוס(למפת אוסטרליה רגילה) בריזבן סידני קנברה מלבורן הובארט אדלייד פרת' דרוויןאגם אמדאוס(למפת הטריטוריה הצפונית רגילה) דרווין אליס ספרינגס קתרין נולונביי טננט קריק קקדו אולורו א ו ס ט ר ל י ה  ה מ ע ר ב י ת  אוסטרליה הדרומית ק ו ו י נ ס ל נ ד  ים טימוראגם אמדאוס(למפת הטריטוריה הצפונית מוגדלת) דרווין אליס ספרינגס קתרין נולונביי טננט קריק קקדו אולורו א ו ס ט ר ל י ה  ה מ ע ר ב י ת  אוסטרליה הדרומית ק ו ו י נ ס ל נ ד  ים טימוראגם אמדאוס
 
אגם אמדאוס (באנגלית: Lake Amadeus) הוא אגם מלח גדול באוסטרליה, בחלק הצפוני של הפארק הלאומי אולורו, קאטא טג'וטה, מאונט קורנר, בדרום-מערבה של הטריטוריה הצפונית. האגם נמצא בתוך "האגן אמדאוס" (Amadeus Basin), אגן סלעי משקע המשתרע על כ-170,000 קילומטר מרובע. הוא שוכן 275 קילומטר דרומית-מערבית מן העיירה אליס ספרינגס. אורך האגם הוא 145 ק"מ ורוחבו 20 ק"מ, אך לפעמים הוא מתייבש כליל. האתרים הקרובים העיקריים הם, פרט לאולורו, "קאטא טיוטה" (Olga Rocks) ומאונט קונר (Mount Conner).
היסטוריה

האגם נתגלה בתודעת האירופאים בשנת 1872 הודות למגלה הארצות האנגלי-אוסטרלי ארנסט ג'יילס (Ernest Giles)
בעת מסעו אל פנימה של אוסטרליה.
תחילה הוא כינה אותו "אגם פרדיננד" לכבוד מיטיבו, הברון פרדיננד פון מילר, אולם זה יעץ לקרוא לו "אגם אמדאוס" לכבוד המלך אמדאו הראשון של ספרד.